**Kokousaika 30.1.2023 klo 16.30**

**Kokouspaikka Joutsan seurakuntakoti, Jousitie 42 A, Joutsa.**

# Käsiteltävät asiat

#  1 § Kokouksen avaus

#  2 § Kokouksen laillisuus ja päätösvaltaisuus

# 3 § Pöytäkirjantarkastajat

#  4 § Kokouksen työjärjestys

 5 § Ilmoitus seurakuntavaalien tuloksesta

6 § Iltapäiväkerhonohjaajan työsopimus

7 § Seurakuntasihteerin valinta

# 8 § Seurakuntavaalien toimitsijoille maksettavat palkkiot

# 9 § Ostotarjous määräalasta Leivonmäellä

# 10 § Muut asiat

11 § Tiedoksi

 12 § Kokouksen päättäminen

#

**Pöytäkirjan nähtävillä olo**

Kokouksen tarkastettu pöytäkirja, johon on liitetty valitusosoitus, pidetään yleisesti nähtävänä Joutsan seurakunnan internetsivuilla ja kirkkoherranvirastossa sen aukioloaikoina 31.1.2023 – 2.3.2023.

**Puheenjohtaja** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vt. kirkkoherra Olavi Saurio puh.joht.

**Julkipanotodistus**

Tämä kokouskutsu on julkaistu seurakunnan ilmoitustaululle 25.1.2023

Ilmoitustaulunhoitaja **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Eija Lehtimaa

**Kokousaika**  **30.1.2023 klo 16.39 – 17.57**

**Kokouspaikka Joutsan seurakuntakoti, Jousitie 42 A, Joutsa.**

**Jäsenet** Saurio Olavi, puh.joht.

Kuitunen Teuvo, varapj.

Eskelinen Sakari

Långström Sirkka

Majanen Mikko

Olkkonen Pirjo

Talja Aarre

~~Temisevä Liisa~~ poissa

Virtanen Arto

Fredin Viola, varajäsen

**Muut saapuvilla olleet** Jaakkola Teuvo, kvalt.pj. Hujanen Pekka, kvalt. varapj.

~~Kärkkäinen Hannele, Luhangan kappelin pappi~~ poissa

Kangas Heikki, hallintojohtaja

**Asiat** §§1 - 13

# Pöytäkirjan allekirjoitus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Olavi Saurio Heikki Kangas

puheenjohtaja Pöytäkirjanpitäjä

**Pöytäkirjantarkastus** Pöytäkirja on tarkastettu ja todettu kokouksen kulun mukaiseksi. Pöytäkirjan käsittelylehdet on samalla varustettu nimikirjaimillamme

**Tarkastusaika ja – paikka** Kokouksen jälkeen.

#  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Arto Virtanen Sirkka Långström

Pöytäkirjantarkastaja Pöytäkirjantarkastaja

# Alkuhartaus

# 1 § Kokouksen avaus

Puheenjohtaja avasi kokouksen.

# 2 § Kokouksen laillisuus ja päätösvaltaisuus

Kirkkoneuvoston ohjesäännön § 5:1 mukaisesti kutsu toimitetaan jäsenille viimeistään viisi päivää ennen kokousta. Kokouskutsu on lähetetty sähköpostilla kirkkoneuvoston jäsenille 24.1.2023 ja laitettu kirkkoherranviraston ilmoitustaululle 24.1.2023.

Jäsenten lisäksi kokouskutsu on lähetettävä niille henkilöille, joilla KJ 9:3 ja kirkkoneuvoston ohjesäännön 7 §:n nojalla on kokouksessa läsnäolo- ja puheoikeus.

Kirkkoneuvoston ohjesäännön 1§:n mukaan kirkkoneuvostoon kuuluu puheenjohtajan ja varapuheenjohtajan lisäksi seitsemän (8) varsinaista jäsentä. KL 7:4,1 mukaan seurakunnan toimielin on päätösvaltainen, kun enemmän kuin puolet jäsenistä on saapuvilla.

**Puheenjohtajan päätösesitys**

# Toimitetaan nimenhuuto ja todetaan läsnäolomerkintöjen jälkeen kokous laillisesti koolle kutsutuksi ja päätösvaltaiseksi. Esteestä ovat ilmoittaneet: Liisa Temisevä, varalla Viola Fredin.

# Kirkkoneuvoston päätös:

#  Kokous todettiin laillisesti koollekutsutuksi ja päätösvaltaiseksi.

#

# 3 § Pöytäkirjantarkastajien valinta

**Puheenjohtajan päätösesitys:**

Kirkkoneuvoston ohjesäännön 9 §:n mukaan pöytäkirjan tarkastaa kaksi kokouksen valitsemaa tarkastajaa. Valitaan kaksi pöytäkirjantarkastajaa.

# Kirkkoneuvoston päätös:

 **Pöytäkirjan tarkastajiksi valittiin Arto Virtanen ja Sirkka Långström.**

# 4 § Kokouksen työjärjestys

**Puheenjohtajan päätösesitys**

Kokouksen asialista hyväksytään kokouksen työjärjestykseksi seuraavilla muutoksilla.

# Todetaan, että kokouskutsusta oli jäänyt pois 8 §, joka kuitenkin on ollut esityslistalla ja kirkkoneuvoston jäsenten on ollut mahdollista siihen tutustua.

# Muutokset:

# 10 § Tuomiokapitulin lausuntopyyntö koskien kirkkoherranviran täyttämistä

# 11 § Muut asiat

# 12 § Tiedoksi

# 13 § Kokouksen päättäminen

# Kirkkoneuvoston päätös:

# Muutos esityksen mukaan.

# 5 § Ilmoitus seurakuntavaalien tuloksesta

**Valmistelu: vt. kirkkoherra Olavi Saurio**

Seurakuntavaalien 22.1.2023 vaalilautakunnan vahvistama tulos esitetään kirkkoneuvostolle kokouksessa.

Ilmoitus kullekin varsinaiseksi jäseneksi ja varajäseneksi valitulle on lähetetty 23.1.2023.

**vt. kirkkoherra Olavi Saurion päätösesitys:**

Vaalilautakunnan vahvistama seurakuntavaalin tulos annetaan tiedoksi kirkkoneuvostolle ja edelleen kirkkovaltuustolle **(Liitteet 1 ja 1.1).**

**Valmistelutekstiä on täydennetty esityslistan lähettämisen jälkeen seuraavasti:**

Seurakuntavaalit käydään normaalisti marraskuussa, ja niissä valittava kirkkovaltuusto (tai yhteinen kirkkovaltuusto ja yhteistalousseurakunnan seurakuntaneuvosto) aloittaa toimikautensa seuraavan vuoden alussa neljän vuoden toimikaudeksi. Normaalitapauksessa marraskuussa 2022 valittu kirkkovaltuusto aloittaa toimikautensa vuoden 2023 alussa toimikauden kestäessä vuoden 2026 loppuun. Mikäli vaalista olisi valitettu, tämä ei siirtäisi uuden kirkkovaltuuston toimikauden alkua. Mikäli vaalin tulos kumottaisiin, uusi kirkkovaltuusto toimisi siihen asti, kunnes uusi vaali olisi toimitettu. Nyt Joutsan seurakunnan tammikuuhun 2023 siirretyt seurakuntavaalit koskivat lähtökohtaisesti vuosiksi 2023-2026 valittavaa kirkkovaltuustoa. Tämän johdosta uuden kirkkovaltuuston toimikausi- alkaa välittömästi vaalin toimittamisen ja tuloksen vahvistamisen jälkeen eikä vasta valitusajan umpeuduttua. Vaalilautakunta on vahvistanut vaalin tuloksen 22.1.2023, joten uuden kirkkovaltuuston toimikausi on alkanut välittömästi sen jälkeen ja kestää vuoden 2026 loppuun.

Kirkon vaalijärjestys kuitenkin edellyttää, että ”vaalilautakunnan on ilmoitettava vaalin tuloksesta kirkkovaltuustolle tai yhteiselle kirkkovaltuustolle ja seurakuntaneuvostolle sekä kullekin varsinaiseksi jäseneksi ja varajäseneksi valitulle.” (KVJ 2 luku 52 § 2 momentti). Normaalitilanteessa tämä tarkoittaa, että vaalin tulos ilmoitetaan seurakuntavaalien jälkeen työnsä päättävän kirkkovaltuuston kokouksessa ennen toimikauden loppua. Tämän vuoksi on johdonmukaista, että Joutsan siirretyn seurakuntavaalin tulos annetaan tiedoksi vielä kutsumalla vanha kirkkovaltuusto kerran koolle, ennen kuin uusi kirkkovaltuusto pitää ensimmäisen kokouksensa. Kyseisessä vanhan kirkkovaltuuston kokoonpanolla pidettävässä kokouksessa ei kuitenkaan voida tehdä enää valituksenalaisia hallinnollisia päätöksiä, koska seurakunnan toimivaltainen kirkkovaltuusto on seurakuntavaalien tuloksen vahvistamisen jälkeen uusi valittu kirkkovaltuusto.

**Päätösehdotuksen täsmennys:**

Vaalilautakunnan vahvistama seurakuntavaalin tulos annetaan tiedoksi kirkkoneuvostolle ja edelleen vanhalle kirkkovaltuustolle **(Liitteet 1 ja 1.1).**

**Kirkkoneuvoston päätös:**

 **Merkittiin tiedoksi. Annetaan tiedoksi vanhalle kirkkovaltuustolle.**

**6 § Iltapäiväkerhonohjaajan työsopimus**

**Valmistelu: vt. kirkkoherra Olavi Saurio**

Kirsti Tuominen on toiminut useaan otteeseen Joutsan seurakunnassa lastenohjaajan tehtävissä iltapäiväkerho Repun ohjaajana koulupäivinä. Työsuhteet ovat perustuneet siihen, että Joutsan kunta on ostanut ilta-päiväkerhopalvelua Joutsan seurakunnalta. Tähän liittyvät työsopimukset on solmittu vuoteen 2022 asti määräaikaisina erikseen kevät- ja syyskaudelle eli vuonna 2022 10.1.-4.6.2022 ja 9.8.-23.12.2022 välisiksi ajoiksi.

Kirsti Tuomisen työpanosta tarvitaan edelleen, jotta Joutsan seurakunta voi tarjota iltapäiväkerhotoimintaa Joutsan kunnan tarvitsemalla tavalla. Työstä on tullut luonteeltaan jatkuvaa, joten määräaikaisen työsopimuksen solmiminen ei ole enää mahdollista, vaan työsopimuksen tulee olla toistaiseksi voimassa oleva. Työsopimukseen kirjataan, että se on voimassa niin kauan, kuin Joutsan kunta ostaa iltapäiväkerhotoiminta palvelun Joutsan seurakunnalta.

Toistaiseksi voimassa olevaan työsuhteeseen ottaminen edellyttää kirkkoneuvoston päätöstä. Kirkkoherralla on kirkkoneuvoston ohjesäännön 11 §:n 1b kohdan nojalla oikeus ot-taa määrärahojen puitteissa määräaikainen työntekijä enintään kuuden kuukauden ajaksi. Kirsti Tuomisen työ kevätkaudella 2023 on alkanut ennen kirkkoneuvoston vuoden 2023 ensimmäistä kokousta, joten työsopimus oli välttämätöntä solmia jo 9.1.2023 lähtien. Tämän johdosta Kirsti Tuominen on otettu lastenohjaajan tehtävään 9.1.2023 alkaen Joutsan seurakunnassa vt. kirkkoherran väliaikaisena viranhaltijapäätöksenä (2/2023 9.1.2023) siihen asti, kunnes Joutsan seurakunnan kirkkoneuvosto on tehnyt päätöksen Kirsti Tuomisen ottamisesta lastenohjaajan tehtävään toistaiseksi.

Koeaikaa ei ole ollut Kirsti Tuomisen työsuhteessa tarkoituksenmukaista määrätä. Rikosrekisteriote on esitetty vuonna 2021.

**vt. kirkkoherra Olavi Saurion päätösesitys:**

Kirkkoneuvosto vahvistaa Kirsti Tuomisen ottamisen lastenohjaajan tehtävään toistaiseksi 9.1.2023 alkaen Joutsan seurakunnassa. Työsopimukseen on kirjattu edellytys, että Joutsan kunta ostaa iltapäiväkerhotoimintapalvelun Joutsan seurakunnalta.

**Kirkkoneuvoston päätös:**

 **Esityksen mukaan yksimielisesti.**

#  Muutoksenhaku: Oikaisuvaatimus kirkkoneuvostolle

# Tiedoksi/toimenpiteet: Kirsti Tuominen, taloustoimisto, työntekijät

**7 §** **Kirkkoherranviraston osa-aikaisen seurakuntasihteerin valinta**

**Valmistelu: Kirkkoherra Tuula Leppämäki; esittelijä vt. kirkkoherra Olavi Saurio**

Seurakunnassa toimii osa-aikaisena (viranhoitoprosentti 52 %) määräaikaisena seurakuntasihteerinä ylioppilasmerkonomi Pirjo Kosonen ajalla 21.2.2022-20.2.2023. Tämä on hänen toinen peräkkäinen osa-aikainen määräaikainen virkasuhde (edellinen 20.9.2021 – 20.2.2022). On aika julistaa osa-aikainen seurakuntasihteerin virka haettavaksi.

Viran auki julistamisen yhteydessä on syytä myös tarkistaa viranhoitoprosenttia. Kosonen on pisimpään osa-aikaisena seurakuntasihteerinä toiminut sihteeri, jonka viranhoitoprosentti on ollut koko ajan 52 %. Lisäksi hän on tehnyt erikseen sovittuja projektiluonteisia työtehtäviä lisätyönä. Hänen työkokemuksensa kautta on kertynyt näkemystä siitä, mikä viranhoitoprosentti palvelisi parhaiten seurakunnan perustehtävää. Kirkkoherran arvion mukaan oikeampi viranhoitoprosentti on 60 %. Lisäksi voidaan seurakuntasihteeriä pyytää tekemään projektiluonteisia työtehtäviä erillisellä korvauksella lisätyönä.

**----**

**KN9/2022, 121 §**

Kirkkoherran päätösesitys:

Kirkkoneuvosto päättää

1. Julistaa haettavaksi osa-aikaisen seurakuntasihteerin viran.

2. Osa-aikaisen seurakuntasihteerin viran viranhoitoprosentiksi päätetään 60 %.

Kirkkoneuvoston päätös:

1. Esityksen mukaan.
2. Esityksen mukaan.

**----**

**KN10/2022; 144 §**

**Valmistelu: vt. kirkkoherra Olavi Saurio**

Seurakuntasihteerin osa-aikainen virka (60 %) on ilmoitettu haettavaksi 2.12.2022 alkaen Oikotie.fi ja TE-keskuksen työmarkkinatorilla. Hakuaika loppui 19.12.2022 klo 12.00. Määräaikaan mennessä oli tullut viisi (5) hakemusta. Viran täyttämistä varten perustettiin haastattelutyöryhmä, johon kuuluivat vt. kirkkoherra Olavi Saurio, Eija Lehtimaa, Heikki Kangas ja Viola Fredin. Hakemusten perusteella haastatteluryhmän jäsenet valitsivat haastatteluun kolme (3) hakijaa. Haastattelut suoritettiin Joutsan seurakuntakodissa 21.12.2022. Tarkempi selvitys hakuilmoituksen sisällöstä, virkaa hakeneista, haastattelusta ja haastattelutyöryhmän johtopäätöksistä on tämän pöytäkirjan liitteenä.

**vt. kirkkoherra Olavi Saurion päätösesitys:**

Haastattelutyöryhmän ehdotuksen mukaan seurakuntasihteerin osa-aikainen virka julistetaan uudelleen haettavaksi siten, että aikaisemmat hakemukset huomioidaan. Hakuilmoitus laitetaan Oikotie.fi ja TE-keskuksen työmarkkinatorille ja seurakunnan ilmoitustaululle. Hakuilmoituksen sisältö muutetaan haastattelutyöryhmän ehdottamalla tavalla.

**Kirkkoneuvoston päätös:**

**Esityksen mukaan. Haastattelutyöryhmään valittiin Olavi Saurio, Heikki Kangas, Eija Lehtimaa ja Viola Fredin. Hakuilmoitukseen lisätään ehdotetun liitteen mukaan lisäksi: ”Valmius hyvään seurakuntalaisten kohtaamiseen.”**

**----**

**KN1/2023 7 §**

Seurakuntasihteerin osa-aikainen virka (60 %) ilmoitettiin uudelleen haettavaksi 2.1.2023 alkaen Oikotie.fi ja TE-keskuksen työmarkkinatorilla sekä seurakunnan viraston ilmoitustaululla. Hakuaika päättyi 17.1.2023 klo 12.00. Määräaikaan mennessä tuli viisi (5) uutta hakemusta. Yksi edellisellä hakuajalla virkaa hakenut ja haastateltu ilmoitti, että ei ole enää käytettävissä tehtävään. Näin uuden hakuajan päättyessä hakijoita oli yhteensä yhdeksän (9).

Haastattelutyöryhmä kokoontui 23.1.2023 pohtimaan, kutsutaanko uusia haasteltavia uusista tai edellisellä hakukerralla hakemuksensa lähettäneistä. Ryhmä totesi, että vielä haastattelemattomista edellisellä hakuajalla virkaa hakeneista ja uudella hakuajalla hakeneista ei löydy sellaisia hakijoita, joiden voitaisiin perustellusti katsoa suoriutuvan viran tehtävistä paremmin kuin jo haastateltujen hakijoiden, huomioon ottaen uudessa hakuilmoituksessa olleet painotukset. Haastatteluryhmä ei kutsunut uusia hakijoita haastateltaviksi.

Haastattelutyöryhmä katsoi, että parhaat edellytykset seurakuntasihteerin osa-aikaisen viran hoitamiseen on niillä kahdella hakijalla, joiden hakemus on edelleen voimassa ja jotka haastattelutyöryhmän jäsenet haastattelivat 21.12.2022. Hakuasiakirjojen ja haastattelussa saadun käsityksen perusteella haastattelutyöryhmä ehdottaa, että virkaan valittaisiin Sanna Solatie ja varalle valittaisiin Pirjo Kosonen.

Kirkkoneuvostolle toimitetaan ennen kokousta tarkempi liite haastattelutyöryhmän perusteista ennen kirkkoneuvoston kokousta pöytäkirjaan liitettäväksi.

**vt. kirkkoherra Olavi Saurion päätösesitys:**

Kirkkoneuvosto valitsee osa-aikaiseen seurakuntasihteerin (60 %) virkaan haastattelutyöryhmän esittämien perusteiden nojalla Sanna Solatien ja varalle Pirjo Kososen. Virkaan valitun on esitettävä hyväksyttävä lääkärintodistus terveydentilastaan ennen viran vastaanottamista. Virantäytössä sovelletaan kuuden (6) kuukauden koeaikaa.

**Kirkkoneuvoston päätös:**

 **Teuvo Kuitunen esitti, että Pirjo Kosonen valitaan ja varalle Sanna Solatie.**

 **Suoritettiin suljettu lippuäänestys.**

 **Ääntenlaskijoina toimivat Arto Virtanen ja Sirkka Långström.**

 **Annetussa äänestyksessä annettiin 9 ääntä seuraavasti:**

 **Sanna Solatie 7 ääntä; Pirjo Kosonen 2 ääntä.**

 **Seurakuntasihteerin virkaan valittiin äänestyksen perusteella Sanna Solatie.**

 **Yksimielisesti varalla valittiin Pirjo Kosonen.**

# Muutoksenhaku: Oikaisuvaatimus kirkkoneuvostolle

# Tiedoksi/toimenpiteet: tiedoksi hakeneille ja valitulle

**8 §** **Seurakuntavaalien toimitsijoille suoritettavat palkkiot**

**Valmistelu: vt. kirkkoherra Olavi Saurio**

Seurakunnan hallintoelimissä on luovuttu yleisesti erillisten kokouspalkkioiden maksamisesta. Seurakuntavaalien vaalilautakunnan jäsenissä on henkilöitä, jotka ovat tehneet moninkertaisen työmäärän verrattuna tavanomaiseen kokoustyöskentelyyn seurakunnan kirkkoneuvostossa tai -valtuustossa.

Erityisesti vaalilautakunnan puheenjohtaja Kalevi Puttonen ja jäsen Irene Manninen ovat käyttäneet kymmeniä tunteja seurakuntavaaleihin liittyviin tehtäviin, joista kokouksiin osallistuminen on ollut vain pieni osa. Tehtäviä ovat olleet esimerkiksi vaaliluettelon tarkastamiseen liittyvät toimet, ennakkoäänestyksessä virkailijana toimiminen ja erilaiset tarkistusmatkat. On kohtuullista, että seurakunta maksaa heille myös erillisiä palkkioita.

**Vt. kirkkoherran päätösesitys:**

Kirkkoneuvosto päättää, että vaalilautakunnan puheenjohtajalle Kalevi Puttoselle ja jäsen Irene Manniselle maksetaan aikaisempaa kirkkovaltuuston kokouspalkkiota vastaava määrä osallistumisesta vaalilautakunnan kokouksiin ynnä kokouspalkkio kaksinkertaisena niiltä päiviltä, jolloin he ovat toimineet vaalivirkailijoina ennakkoäänestyksessä tai varsinaisena vaalipäivänä. Lisäksi seurakunta korvaa heille matkakulut auton käytöstä voimassa olevien kilometrikorvausten mukaisesti seurakuntavaaleihin liittyvistä tehtävistä.

**Kirkkoneuvoston päätös:**

**Teuvo Kuitunen ehdotti, että valtuuston päätöksen mukaan kokouspalkkioita ei makseta, ainoastaan matkakorvaukset.** **Arto Virtanen kannatti.**

**Käydyn keskustelun perusteella vt. kirkkoherra muutti esitystään yhteneväiseksi Teuvo Kuitusen esityksen kanssa.**

**Kirkkoneuvosto päätti yksimielisesti, että vain matkakulut korvataan.**

**9 § Ostotarjous määräalasta Leivonmäellä**

**Valmistelu: Hallintojohtaja Heikki Kangas**

Jukka ja Marjut Jääskeläinen ovat tehneet 12 200 euron tarjouksen **(Liite 8)** Joutsan seurakunnalle Leivonmäellä Rutajärven rannassa olevasta erillisestä n. 3000 m2 määräalasta **(Liite 9)**. Määräala kuuluu Iso-Aho 172-417-40-16 tilaan.

Jouko Pirkkalaisen laatiman arviokirjan perusteella kiinteistövälittäjän näkemys määräalan arvosta on 20 000 euroa **(Liite 10).**

**----**

**KN10/2022, 149 §**

**Hallintojohtajan päätösesitys:**

Kirkkoneuvosto tekee Jukka ja Marjut Jääskeläiselle 20 000 euron vastatarjouksen määräalasta.

**Kirkkoneuvoston päätös:**

 **Esityksen mukaan.**

**----**

**KN1/2023**

**Valmistelu: Hallintojohtaja Heikki Kangas**

Jukka ja Marjut Jääskeläiset ovat hyväksyneet kirkkoneuvoston tekemän vastatarjouksen n. 3000 m2 määräalan myynnistä Leivonmäeltä tilasta Iso-Aho172-417-40-16. Alla Jääskeläiseltä tullut sähköposti vastatarjouksen hyväksymisestä.

***”Re: VS: Ostotarjous Joutsan seurakunnalle leivonmäeltä***

*j.jaaskelainen.ky@co.inet.fi <j.jaaskelainen.ky@co.inet.fi>*

*ke 25.1.2023 11.39*

*Vastaanottaja:*

* *Kangas Heikki <heikki.kangas@evl.fi>*

*Hei,*

*Hyväksymme Joutsan seurakunnan tekemän vastatarjouksen  20 000 euroa tilasta Iso-Aho 172-417-40-16.*

*Terveisin Jukka Jääskeläinen puh. 0400626472  ja Marjut Jääskeläinen puh. 050   3046961”*

**Hallintojohtajan päätösesitys:**

Kirkkoneuvosto hyväksyy Jukka ja Marjut Jääskeläiselle 20 000 euron vastatarjouksen n. 3000 m2 määräalasta tilasta Iso-Aho 172-417-40-16 (**Liite 2**) ja siitä tehdyn kauppakirjaluonnoksen **(Liite 5)** ja esittää sitä kirkkovaltuustolle hyväksyttäväksi. (Kiinteistövälittäjän arvio **Liite 3**) (Indeksikartta **Liite 4**).

**Kirkkoneuvoston päätös:**

# Esityksen mukaan yksimielisesti.

# Muutoksenhaku: Ei muutoksenhakua, asian käsittely kesken

# Tiedoksi/toimenpiteet: kirkkovaltuustoon

**10 § Tuomiokapitulin lausuntopyyntö koskien kirkkoherranviran täyttämistä**

Asia on lisätty esityslistalle kokouskutsun lähettämisen jälkeen, ja kirkkoneuvosto päättänee ottaa asian käsiteltäväksi kokouksessa.

**Valmistelu: vt. kirkkoherra Olavi Saurio**

# Lapuan hiippakunnan tuomiokapituli on päättänyt istunnossaan 25.1.2023 § 6 pyytää Joutsan seurakunnan kirkkovaltuustolta lausuntoa koskien kirkkoherranviran täyttämistä. (Liite 6).

# Lausuntopyynnössä kirkkovaltuustolle tehdään neljä kysymystä:

# haluaako se Joutsan seurakunnan kirkkoherran viran täytettäväksi,

# haluaako se mahdollisessa virantäyttöprosessissa vaalitavaksi välittömän vai välillisen vaalin,

# millaisia virantäytössä huomioon otettavia erityisiä tarpeita se katsoo liittyvän kirkkoherran virkaan, sekä

# mikä on kirkkoherran viran palkan euromääräinen perustaso.

# Kysymykseen 2 liittyen tuomiokapituli on lausuntopyynnön yhteydessä todennut kirkkolain 23 luvun 11 §:n 2 momenttiin viitaten todennut, että mikäli kirkkovaltuusto pyytää välillistä vaalia, kirkkovaltuuston tulee liittää pyyntöön perustelut.

# Lausuntopyyntö on osoitettu nimenomaisesti seurakuntavaaleissa valitulle uudelle kirkkovaltuustolle.

# Tuomiokapitulin seuraavat istunnot ovat 16.2., 23.2., 23.3. ja 9.4.2023. Seurakunnan kirkkovaltuuston lausunnon tulisi olla tuomiokapitulin käytössä viimeistään istuntoa edeltävänä torstaina, ellei tuomiokapitulin edustajan kanssa muuta sovita.

# Jotta kirkkovaltuuston jäsenet voisivat mahdollisimman hyvin paneutua asiaan, on syytä järjestää erillinen tilaisuus, ”iltakoulu”, jossa käydään läpi kirkkoherranviran täyttämistä ja erilaisia vaalitapoja. Tuomiokapitulin lakimiesasessori Tuomas Hemminki on ilmaissut periaatteellisen valmiutensa olla mukana asiaa käsittelevässä iltakoulutilaisuudessa.

# Koska lausuntopyyntö on osoitettu uudelle kirkkovaltuustolle, vanhan valtuuston valitseman kirkkoneuvoston ei ole syytä ottaa kantaa lausunnon sisältökysymyksiin.

**vt. kirkkoherra Olavi Saurion päätösesitys:**

# Kirkkoneuvosto päättää, että uuden kirkkovaltuuston jäsenet kutsutaan mahdollisimman pian erilliseen keskustelutilaisuuteen (iltakoulu), jossa selvitetään kirkkoherranviran täyttämismenettely, mukaan lukien välittömään ja välilliseen vaaliin liittyvät asiat. Tilaisuuteen kutsutaan myös kirkkoneuvoston jäsenet, mikäli uusi kirkkoneuvosto on valittu ennen tätä tilaisuutta. Tilaisuuteen pyritään kutsumaan tuomiokapitulin lakimiesasessori tai muu asiantuntija.

# Kirkkoneuvosto esittää uudelle kirkkovaltuustolle, että se

# päättäisi lausunnon antamisaikataulusta tuomiokapitulille ja

# valitsisi 2-4 luottamushenkilöä evästämään tai valmistelemaan lausuntoehdotusta asiaa valmistelevien ja esittelevien seurakunnan viranhaltijoiden avuksi.

**Kirkkoneuvoston päätös:**

1. **Esityksen mukaan.**
2. **Esityksen mukaan.**

#

# Muutoksenhaku: Ei muutoksenhakua, asian käsittely kesken

# Tiedoksi/toimenpiteet: kirkkovaltuustoon

**11 § Muut asiat**

Kirkkoneuvostolle annetaan tiedoksi, että Lapuan hiippakunnan tuomiokapituli on istunnossaan 25.1.2023 (§ 20) kirkkoneuvoston 29.12.2022 (§ 147) päättämän pyynnön perusteella hyväksynyt Leivonmäen seurakuntatalon ehtoollisen viettopaikaksi 1.1.-30.4.2023.

Kirkkoneuvostolle annetaan tiedoksi, että seurakunnan vt. kanttori Kristiina Ukkonen on suorittanut yliopistojen tutkinnoista annetun asetuksen 794/2004 mukaisen musiikin maisterin tutkinnon (ylempi korkeakoulututkinto) Taideyliopiston Sibelius-Akatemian kirkkomusiikin koulutusohjelmassa 31.12.2022. Täyden ammattipätevyyden saavuttamisen johdosta vt. kirkkoherra on tehnyt viranhaltijapäätöksen 4/2023 palkkauksen tarkistamisesta.

Musiikin maisteri Kristiina Ukkonen on otettu Joutsan seurakunnan virkaa tekeväksi osa-aikaiseksi kanttoriksi 80 %:n virantoimitusvelvollisuudella 1.10.2022-31.3.2023. Viran palauttaminen kokoaikaiseksi edellyttää kirkkovaltuuston päätöstä. Painavista syistä viranhoitoprosenttia voidaan kuitenkin muuttaa väliaikaisesti kirkkoneuvoston päätöksellä / kirkkoherran viranhaltijapäätöksellä (riippuen ajanjakson pituudesta). Seurakunnan musiikkityön hyvän hoitamisen turvaamiseksi tarvitaan kanttorin työpanosta viitenä päivänä viikossa helmi-maaliskuussa, eli viranhoidon on syytä olla kokoaikaista. Vt. kirkkoherran viranhaltijapäätöksen 5/2023 mukaisesti vt. kanttori Ukkosen viranhoitomääräys on muutettu kokoaikaiseksi (100 %) 1.2.-31.3.2023 väliseksi ajaksi.

Kirkkoneuvostolle annetaan tiedoksi, että seurakuntapastori Hannele Kärkkäiselle on myönnetty palkatonta virkavapautta ajalle 15.-19.2.2023 vt. kirkkoherran päätöksellä KJ 6 luvun 8 §:n 3 kohdan mukaisesti (vt. khran virahaltijapäätös 6/2023).

**12 § Tiedoksi**

Tuomiokapitulin vastaus kirkkoneuvoston ja Leivonmäen kappeliseurakunnan lausuntoon **(Liite 7).**

**13 § Kokouksen päättäminen**

Puheenjohtaja mainitsee oikaisuvaatimuksen ja päättää kokouksen klo 17.57.